jkorsvik/nowiki_second_scrape_merged huggingface dataset:
Dakar stasjon

Dakar stasjon (fransk Gare de Dakar) er en nedlagt jernbanestasjon i Dakar i Senegal som er under restaurering.


== Historie ==
Den 6. juli 1885 ble det bygget en jernbanestasjon i Dakar som gikk til Saint-Louis. Dagens jernbanestasjonen ble bygget mellom 1913 og 1914.
På 2000-tallet bestemte Abdoulaye Wade, den daværende presidenten, at jernbanestasjonen skulle rives og erstattes av en kulturpark. Stasjonen ble derfor stengt og ikke vedlikeholdt. Denne parken skulle hete «Les sept merveilles de Dakar» («Dakars syv underverker»).
Stasjonen har imidlertid blitt stående, og skal nå restaureres.


== Trafikk ==


=== Langdistansetog ===
Jernbanestasjonen har hatt to langdistanselinjer:

Dakar - Koulikoro (i Mali): Senegal og Mali har inngått en avtale med giganten China Railway Construction Corporation International (CRCCI) om å pusse opp hele banen. Det er planlagt at det skal ta fire år.
Dakar - Saint-Louis


=== Lokaltog ===
Toget «Le petit train du banlieu» («Det lille forstadstoget») går mellom Dakar og Rufisique. Toget begynte å gå i 1987, men ble innstilt da jernbanestasjonen i Dakar kanskje skulle rives til fordel for kulturparken «Les sept merveilles de Dakar». Da det ble avgjort at Dakars jernbanestasjon ikke skulle rives likevel, ble det bestemt at lokaltoget skal gå helt til Dakar stasjon etter at restaureringa er ferdig.


== Bildegalleri ==


== Referanser ==
Orlov blokkallokator

Orlov blokkallokator er en algoritme som definerer hvor (i hvilken blokk) en spesiell datafil vil befinne seg i et gitt filsystem, i den hensikt å øke hastigheten på diskoperasjoner. Algoritmen er oppkalt etter skaperen Grigorij Orlov, som først ga en kort beskrivelse og implementasjon for OpenBSD av den teknikk som senere ble brukt i Fast Filesystem i ulike varianter av Berkeley Software Distribution (BSD).


== Referanser ==
Binær rompartisjonering

Binær rompartisjonering (engelsk: binary space partitioning eller BSP) er en metode for rekursivt å inndele et euklidsk rom i konvekse mengder etter hyperplan. Inndelingen fører til en presentasjon i rommet av objekter som kan vises i en tredatastruktur som er kjent som et BSP-tre.
Teknikken ble utviklet i sammenheng med 3D-grafikk.


== Referanser ==
Per Ole Johansen

Per Ole Johansen (født 19. oktober 1945) er en norsk kriminolog og forfatter. Han er professor emeritus ved Institutt for kriminologi og rettssosiologi ved Universitetet i Oslo. Han er bror av journalist, redaktør og forfatter Jahn Otto Johansen.Per Ole Johansen tok magistergrad i 1970 med fagkombinasjonen sosiologi, statsvitenskap og sosialøkonomi, og ble universitetslektor ved Institutt for kriminologi og strafferett i 1972. Han ble professor samme sted fra 1996.Blant temaene Johansen har forsket på, er politiet i det okkuperte Norge under andre verdenskrig, og holocaust i Norge.


== Bibliografi (utvalg) ==
1973 Hvite gutter og grønne forskere - om utvikling av forskningsmetoder etter erfaring fra "løsgjengerprosjektet" (Universitetsforlaget)
1977 Menstadkonflikten 1931 (Tiden)
1984 Oss selv nærmest - Norge og jødene 1914-1943 (Gyldendal)
1985 Brennevinskrigen - en krønike om forbudstidens Norge (Gyldendal)
1989 Samfunnets pansrede neve - statspoliti og ekstraordinær overvåkning 1918-1941 (Gyldendal)
1994 Markedet som ikke ville dø : forbudstiden og de illegale alkoholmarkedene i Norge og USA (Universitetsforlaget)
1996 Nettverk i gråsonen - et perspektiv på organisert kriminalitet (Gyldendal)
2007 På siden av rettsoppgjøret (Unipub)
2007 Den illegale spriten (Unipub)


== Referanser ==
Thor Bendiksen

Thor Bendiksen (født 11. juni 1951) er en norsk musiker og trommeslager. Han er mest kjent som trommeslager i det for lengst oppløste norske rockebandet Ruphus fra 1972 til 1978 og igjen for en avsluttende turné i 1981. Han fortsatte deretter i NRK-suksessen Harry Halvsjuk & the Håpløse og har også spilt med George Keller, Erling Bonde og Eigil Berg og spilte i de siste årene for Rikskonsertene fram til han måtte legge vekk trommestikkene på grunn av hørselsskader.


== Diskografi ==


=== Ruphus ===
New Born Day (1973)
Ranshart (1974)
Let Your Light Shine (1975)
Inner Voice (1977)
Best of Ruphus (1977)
Flying Colours (1978)
Hot Rhythms and High Notes (1978)
Rock On Brain (1980)
Coloured Dreams & Hidden Schemes (1996)
030678 (2017)


=== Harry Halvsjuk & The Håpløse ===
AlbumHarry Halvsjuk & the Håpløse (1985)SinglerOlla bolla ugh ugh (Kjendisjakt)/Fri fantasi (1985)
Å, Carola/Snill og streit (1985)


=== Holm CPU ===
.Login (1981)Singler.Login/Medley (1981)
Varm vind/Konkurs (1981)
Fotspor (2016)


=== Deltar på ===
George Keller: Let's Move Together (1977)
Tom Bråthen: Tom Bråthen (1977)
Erling Bonde: Tilslørte bondepiker (1978)
Eigil Berg: Alhambra (1981)
New Jordal Swingers: New Jordal Swingers 1 – med Eigil Berg (1982)
New Jordal Swingers: New Jordal Swingers 3 – med Eigil Berg (1982)
New Jordal Swingers: Greatest Hits 3 (1984)
New Jordal Swingers: 45 Beste! (30 år med rock’n’roll) (2004)
NRK/Universal Music: Norsk Rocks Historie Vol. 6: Progressiv rock 1971-1977 (2004)
Sørlandet krets av Norges speiderforbund

Sørlandet krets av Norges speiderforbund består av speidergrupper på Sørlandet med innland, fra Lista i vest til Lillesand i øst.


== Historikk ==
Sørlandet krets av Norges Speidergutt-Forbund ble stiftet i 1923, etter en deling av Agder krets som før bestod av begge Agder-fylkene.  Sørlandet krets av Norges Speiderpikeforbund ble stiftet i 1937 og dekket begge Agder-fylkene.I 1978 gikk Norges Speidergutt-Forbund og Norges Speiderpikeforbund sammen til en felles organisasjon kalt Norges speiderforbund. Fra samme tidspunkt ble de to kretsene på Sørlandet en felles del av Norsk Speiderforbund.
Sørlandet krets tilsvarer i dag samme område som Norsk Speidergutt-Forbund tidligere dekket. Kretskontoret er lokalisert til Torridalsveien 21 i Kristiansand.


== Grupper ==
Sørlandet krets består av følgende speidergrupper


== Referanser ==


== Eksterne lenker ==
Offisielt nettsted
Svanviken arbeidskoloni

Svanviken arbeidskoloni, også kalt Svanviken Arbeiderkoloni, var en arbeids- og boinstitusjon i Eide i Hustadvika kommune på Nordmøre der «omstreiferfamilier» i Norge skulle vennes til å bli fastboende.  Stedet var i drift fra 1908 til 1989 under styring av Norsk misjon blant hjemløse. Oppholdet var preget av kontroll og umyndiggjøring.


== Historie ==
I 1907 ble Foreningen til Modarbeidelse af Omstreifervæsenet, en organisasjon som fra 1935 ble kalt Norsk misjon blant hjemløse, tildelt ansvaret av regjeringen å bosette «omstreiferne». Året etter, i 1908, kom de første familiene til misjonens arbeidskoloni på Svanviken.Arbeidskolonien ble brukt med det formål å assimilere mindre stedsbundne folkegrupper som tatere inn i en akseptabel livsstil etter misjonens målestokk. Dette ble oftest gjort under tvang, med trussel om å miste barn eller annen straff som eneste andre utvei. Da mange ble sendt til arbeidskolonien etter å ha blitt fanget opp av sosiale tjenester eller politi, var det for mange tilsynelatende en bedre løsning å dra dit og forsøke å tilpasse seg en mer akseptert livsstil, enn å risikere verre straff. Støtte til å skaffe seg fast bosted etter oppholdet var brukt for å lokke beboerne over til en mer akseptert livsførsel, men med en overhengende trussel om annen straff er graden av valgfrihet diskutabel. Sterilisering av beboerne på Svanviken ble også gjort i utstrakt grad, ofte under trussel om andre konsekvenser, som frafall av bostøtten etter oppholdet eller å bli fratatt sine barn. Grunnen til steriliseringen var at man mente omstreifernes livsstil var arvelig, og at de ikke egnet seg til å oppdra barn.Vibeke Løkkebergs dokumentar om leiren som en del av NRK-serien Vindu mot vår tid i 1973 skapte i sin tid nok oppstuss og påfølgende diskusjon til at den til sist ble avviklet.Noen av lokalene på Svanviken har etter den tid blitt brukt til andre formål, som blant annet rusavvenning. Barnehagedriften ble overtatt av kommunen i 1989 og betjener i dag lokalbefolkningen.

		
		
		
		
		


== Referanser ==


== Eksterne lenker ==
(en) Svanviken arbeidskoloni – kategori av bilder, video eller lyd på Commons
Kildenett.no om Svanviken arbeidskoloni
Søkbar digitalkopi av Agnar Austviks Svanviken gjennom 70 år : 1908-1978 : festskrift ved jubileet 1978
Søkbar digitalkopi av Leif Bodin Larsens Tatere før og nå : oppreisning for et folk (1997)
Svanviken arbeidskoloni, artikkel hos Norgeshistorie.no
Gheysar

Gheysar - Kaiser - Qeysar (persisk: قیصر) er en iransk dramafilm fra 1969, regissert av Masoud Kimiai.


== Handlingsreferat ==
En ung kvinne, Fati, dør ved et sykehus. Familien hennes blir sjokkerte når de oppdager at hennes død ble påført av henne selv. Hun etterlater et brev som avslører at hennes selvmord var resultat av å bli voldtatt av Mansour Ab-Mangol: Broren til en venn som ikke gjorde noe for å hindre voldtekten. Hennes eldre bror Farman, som nå eier en slakter-butikk, bestemmer seg for å konfrontere Mansour. Men hans onkel forsøker å overtale Farman til ikke å hevne seg.
Farmans møte med Mansour utvikler seg til en slåsskamp, og Mansours to yngre brødre, Karim og Rahim, ser på. Farman kveler Mansour og dreper ham nesten. Men Karim griper inn, og dreper Farman først. De tre brødrene kaster Farmans lik i en ødemark, og planter kniven han ble stukket med ved siden av ham. Qeysar, Farmans yngre bror arbeider i Khuzestan, kommer hjem kort tid senere med gaver til familien sin. Men oppdager at søsknene hans døde, og resten av familien er i psykisk oppløsning.
Til tross for sin onkels protester bestemmer Qeysar seg for å ta hevn, og sverger på å drepe alle tre Ab-Mangol-brødrene en etter en. Han følger etter Karim, og stikker ham i hjel i en offentlig dusj. Deretter oppsøker han Rahim, og finner ham i et slakteri. Qeysar myrder Rahim, og etterlater ham slaktet blant døde storfe. Men Qeysar blir også distrahert av en tidligere elsker, Azam. I tillegg mistenker politiet at Qeysar er den viktigste mistenkte i drapene på Ab-Mangol-brødrene. Qeysar oppdager at Mansour har en kjæreste, Soheila Ferdos, en erotisk danser og sangerinne. Han besøker Soheila, og forfører henne for å finne ut hvor Mansour befinner seg.


== I rollene ==
Behrouz Vossoughi - Qeysar
Pouri Banai - Azam
Naser Malek Motiee - Farman
Jamshid Mashayekhi - Gheysar's onkel
Mir Mohammad Tajaddod - Azam's bror
Bahman Mofid - Mayek
Iran Daftari - Gheysar's mor
Jalal Pishvaian - Mansour Ab-mangol
Gholamreza Sarkoob - Rahim Ab-mangol
Hassan Shahin - Karim Ab-mangol


== Referanser ==


== Eksterne lenker ==
(en) Gheysar på Internet Movie Database 
(nl) Gheysar på MovieMeter
Hólmfríður Magnúsdóttir

Hólmfríður (Frida) Magnúsdóttir (født 1984) er en islandsk fotballspiller (midtbane) som har spilt i norsk toppserie.
Hólmfríður er fra Hvolsvöllur som ligger ti mil øst for Reykjavik. Hun spilte for Knattspyrnufélag Reykjavíkur 2000–04, 2006 og 2007–08. Hun var i Íþróttabandalag Vestmannaeyja i 2005, Fortuna Hjørring 2006–07 og Kristianstads DFF i 2009.
I sesongen 2010–11 spilte Hólmfríður for Philadelphia Independence, et lag som fantes fra 2009 til de la ned serien etter 2011. Så ble det Knattspyrnufélagið Valur i 2011. Med Katrín Ómarsdóttir trente hun ifølge Bygdanytt for Arna-Bjørnar Fotball, men det ble heller overgang til Avaldsnes, i likhet med Kristín Ýr Bjarnadóttir, som gikk tilbake til Knattspyrnufélagið Valur etter en sesong. 
 –– Hvorfor landet du på Karmøy, Holmfridur Magnusdottir?–– Jeg ønsket å spille fotball i et nytt land, og ble fascinert av klubbens ambisjoner. I tillegg ønsket jeg å spille sammen med min gode venninne Kristin Yr Bjarnadottir 

Hólmfríður er i 2017 tilbake i Knattspyrnufélag Reykjavíkur.
Hólmfríður ble sammen med Cecilie Pedersen, klubbens toppskårer i Toppserien 2013, da hun også ble tatt ut på  «Årets lag» av Norske Idrettsutøveres Sentralorganisasjon.For Islands kvinnelandslag i fotball deltok hun i EM i fotball for kvinner 2009 og EM i fotball for kvinner 2013, der Sigurður Ragnar Eyjólfsson satte henne som kaptein. Debuten kom i 2003 mot USA.  Hun hadde etter 2015-sesongen over hundre A-landskamper, samt 66 mål på 95 kamper for Avaldsnes.Hun auksjonerte EM-skjorta fra 2009 for 30 000 norske kroner til et veldedig formål. Skjorta fra sin hundrede landskamp ble signert av alle og auksjonert til inntekt for en kreftsyk venn på Island.


== Referanser ==


== Eksterne lenker ==
(en) Hólmfríður Magnúsdóttir – UEFA 
(en) Hólmfríður Magnúsdóttir – Soccerway 
(no) Hólmfríður Magnúsdóttir – Norges Fotballforbund 
(de) Hólmfríður Magnúsdóttir – Soccerdonna 
(en) Hólmfríður Magnúsdóttir – FBref
Protaxis

Protaxis er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Protaxis fulvescens er en middelsstor, gyllent-oransje trebukk med kraftige, litt sagtakkede antenner. Antenner og bein er mørkbrune. Pronotum har rundede sider uten tenner, dekkvingen et par fine lengderibber.


== Utbredelse ==
Slekten er utbredt i Sørøst-Asia (India).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Protaxini Gahan, 1906
Slekten Protaxis Gahan, 1906
Protaxis bicoloripes Pic, 1933
Protaxis chinensis Zhang, 1989 (fossil art)
Protaxis fulvescens Gahan, 1906
Protaxis fulviventris Heller, 1926
Protaxis incisipennis Pic, 1939


== Kilder ==
Katalog med utbredelsesdata Arkivert 18. oktober 2016 hos Wayback Machine.


== Eksterne lenker ==
Bilde av Protaxis fulvescens
(en) Protaxis i Encyclopedia of Life 
(en) Protaxis i Global Biodiversity Information Facility 
(en) Protaxis hos Fossilworks 
Protaxis – detaljert informasjon på Wikispecies
Prothema

Prothema er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, avlange, langbeinte trebukker. Antennene er omtrent så lange som kroppen, og i alle fall de midterste leddene mer eller mindre sagtakkede. Kroppen er vanligvis matt svart, men pronotum og/eller dekkvingene har ofte hvite, gule eller rødaktige tegninger. 


== Utbredelse ==
Gruppen er utbredt i Sørøst-Asia.


== Systematisk inndeling ==
Slektslisten følger . 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Prothemini Lacrodaire, 1869
Slekten Prothema Pascoe, 1857
Prothema angulifera Aurivillius, 1916
Prothema aurata Gahan, 1906
Prothema belli Gardner, 1925
Prothema cakli Heyrovský, 1967
Prothema coomani Pic, 1934
Prothema exclamationis Pesarini & Sabbadini, 1999
Prothema fasciolata Aurivillius, 1924
Prothema humeralis (Pascoe, 1857)
Prothema laosensis Gressitt & Rondon, 1970
Prothema leucaspis Chevrolat, 1863
Prothema liciata Holzschuh, 2007
Prothema lineata Pic, 1920
Prothema ochraceosignata Pic, 1915
Prothema plagifera Aurivillius, 1924
Prothema signata Pascoe, 1857
Prothema sinuosa Holzschuh, 2007
Prothema sulawensis Hüdepohl, 1998
Prothema tibiella Holzschuh, 2007
Prothema variicornis Pascoe, 1886
Prothema viridicana Holzschuh, 2007


== Referanser ==


== Kilder ==
Katalog med utbredelsesdata Arkivert 18. oktober 2016 hos Wayback Machine.


== Eksterne lenker ==
(en) Prothema i Encyclopedia of Life 
(en) Prothema i Global Biodiversity Information Facility 
(en) Prothema hos NCBI 
(en) Kategori:Prothema – bilder, video eller lyd på Wikimedia Commons 
Prothema – detaljert informasjon på Wikispecies 
(en) Prothema – kategori av bilder, video eller lyd på Commons
Bildegalleri over gruppen Arkivert 18. oktober 2016 hos Wayback Machine.
Forening for unge norske kirurger

Forening for unge norske kirurger (FUNK) er en organisasjon for leger med spesialisering innen kirurgiske fag. 
FUNK er en underorganisasjon av Norsk Kirurgisk Forening som ble dannet i oktober 2015. Foreningen er representert i NKFs styre av styreleder i FUNK. Foreningen arbeider for å løfte frem faglige, utdannelsesmessige og organisatoriske interesser til leger under kirurgisk spesialistutdannelse.


== Referanser ==


== Eksterne lenker ==
Foreningens hjemmeside
Kråkeklubben

Kråkeklubben er en norsk naturserie for barn vist på NRK fra 2011 til 2015. Den handlet om «Kråka» (ei dukke) som er på tur i naturen.Serien ble lagd av NRK Troms og Finnmark.
De to første sesongene var høst og vår 2011, begge ledet av sportsjournalist Carina Olset fra Burfjord. Det faste innslaget «Tords garasje» med Tord Olav Knutsen ble i 2012 nominert til Prix Jeunesse. Så overtok fotballspilleren Christer Johnsgård fra Silsand som ledet programmet frem til siste sesong i 2015.


== Referanser ==


== Eksterne lenker ==
(no) Kråkeklubben på NRK TV
Stephen Dinehart

Stephen Erin Dinehart IV er en amerikansk videospilldesigner. Dinehart er en tidlig forkjemper for historiefortelling på tvers av medier og interaktiv historiefortelling. Han har jobbet for blant annet THQ, Electronic Arts og Activision, hovedsakelig i posisjoner hvor han jobbet med spills handling.


== Verk ==
Constantine (2005), THQ
Cloud (2005), USC Interactive Media Division
Journey of Jin (2006) USC Interactive Media Division
The Lord of the Rings: The Battle for Middle Earth II (2006), Electronic Arts
Company of Heroes: Opposing Fronts (2007), THQ
Warhammer 40,000: Dawn of War: Soulstorm  (2008), THQ
Company of Heroes: Tales of Valor (2009), THQ
F.E.A.R. 3 (2011), Warner Bros. Interactive Entertainment


== Priser ==
Nominert for «Best Writing in a Videogame production» for Company of Heroes: Opposing Fronts under andre Canadian Awards for the Electronic & Animated Arts (ELAN) i 2007
Vant «Outstanding Innovation in Gaming» for Company of Heroes: Opposing Fronts under andre Canadian Awards for the Electronic & Animated Arts (ELAN) i 2007
Vant «Best Student Design Philosophy Award» under Slamdance Film Festival Guerilla Gamemaker Competition for Cloud
Vinneren under Independent Games Festival for Cloud 
«Internet Download Game of the Month» fra Edge for Cloud


== Referanser ==


== Eksterne lenker ==
(en) Stephen Dinehart på Internet Movie Database
Vincent Diamante

Vincent Diamante er en amerikansk videospillkomponist. Han har blant annet komponert musikk til Cloud og Flower.


== Referanser ==


== Eksterne lenker ==
Offisielt nettsted 
(en) Vincent Diamante på Internet Movie Database
Fortunstræde

Fortunstræde er en gate i Indre By i København som går fra Nikolaj Plads og Admiralgade i øst til Højbro Plads og Ved Stranden i vest. 
Navnet peker tilbake på gjestgivergården Fortunen som lå på hjørnet av Fortunstræde og Ved Stranden. Fortunens eier i årene 1706–20 var gehejmearkivar Frederik Rostgaard.  I 1750 skiftet stedet navn til Den Gyldne Fortun og denne brant ned i 1795.Fortunstræde 7 / Ved Stranden 18 ble deretter oppført i årene 1796–98 for traktøren Heinrich Wilhelm Løbel. Fra 1798–1876 lå her Hotel Royal som i en årrekke var bebodd av celebre gjester.
Vekseler og entreprenør Gottlieb A. Gedalia bodde i nr. 4 i årene 1850–1851.


== Referanser ==
Datakorrupsjon

Datakorrupsjon er innen informatikken en betegnelse på feil i en datamaskins data som inntreffer under skriving, lesing, lagring, overføring eller prosessering, som introduserer utilsiktede forandringer i de opprinnelige data. Dataoverfløring og systemer for lagringsmedia benytter en rekke metoder for å sikre dataintegritet eller mangel på feil.


== Eksterne lenker ==
SoftECC: A System for Software Memory Integrity Checking
A Tunable, Software-based DRAM Error Detection and Correction Library for HPC
Bernt Bodal

Bernt Olav Bodal (født 14. juni 1953 i Ski i Akershus) er en norsk forretningsmann, musiker, låtskriver og bassist. Han er mest kjent som bassist i 70-tallsbandet Høst fra 1974 til oppløsningen i 1978 etter tre album og igjen på flere gjenforeninger i ettertid før han slo seg ned i USA hvor han startet som dekksgutt i fisketrålere i Alaska og etterhvert møtte Kjell Inge Røkke og ble majoritetseier av American Seafoods (som han kjøpte fra Kjell Inge Røkke i 2000) og ble mangemillionær og spilt bass med The Who-vokalist Roger Daltrey og Pearl Jam-vokalist Eddie Vedder. I 2014 ble han ny bassist i et reetablert Aunt Mary som inkluderte Aunt Mary-veteran Bjørn Kristiansen, Glenn Lyse, Ole Tom Torjussen (som erstattet avdøde Ketil Stensvik etter innspillingen av nytt album) og Ola Aanje. Han er bosatt i Seattle i USA.


== Diskografi ==


=== Høst ===
AlbumPå sterke vinger (1974)
Hardt mot hardt (1976)
Extra! Extra! (1977)
Live & Unreleased (1994)SinglerSunday Morning/Last Trip (1977)
Stille timer (1988)


=== Aunt Mary ===
New Dawn (2016)SinglerSlave Parade (2016)


=== Deltar på ===
NRK/Universal Music: Norsk Rocks Historie Vol. 5: Fra viserock til rock på norsk 1969-1977 (2004)
Wild Willy's Gang: Camouflage (2005)
Ronni Le Tekrø: Mein Ampf (2014)
Giant Forest

Giant Forest er et område av Sequoia nasjonalpark i Sierra Nevada berømt for sine mammuttrær. Skogen ligger 1 800  moh i det vestlige Sierra Nevada i California, og dekker et område på 7,6 km². Giant Forest er den best tilgjengelige av mammuttreforekomstene, med 64 km skogstier.
Fem av verdens ti volummessig største trær ligger i denne skogen. Det største av disse er General Sherman-treet som måler 11,1 meter i diameter ved roten. Treet er oppkalt etter generalen William Tecumseh Sherman.


== Området ==

Giant Forest har et besøkssenter, Giant Forest Village. Skogen strekker seg østover fra senteret. Skogen ligger skjermet mot vind og har stabil tilførsel av nedbør. Dette er gunstig for skogsvekst, men er også ideelt for mygg.
Den vestlige skogstien i High Sierra som går fra Sierra Nevada til Mount Whitney begynner på Crescent Meadow parkeringsplass.
Andre vanlige trær er gullfuru, jeffreyfuru, sukkerfuru og vrifuru, samt coloradoedelgran og praktedelgran. Besøkende får ofte se mulhjort, douglasekorn, og svartbjørn. National Park Service advarer besøkende om ikke å etterlate mat i parkerte biler fordi bjørner kan ta seg inn og stjele maten.


== Bemerkelsesverdige trær ==

Noen av trærne i skogen av spesiell interesse er:

General Sherman: I 1931 ble dette treet anslått å være verdens største. Det er i volum 1 487 m³. Toppen av Sherman er død. Høyden er 83,8 m. Største omkrets er 31,3 m. Den tykkeste greina er 2,1 m i diameter.
The President har et beregnet volum 1 278 m³, og er dermed litt mindre enn General Sherman, men er antagelig eldre, 3 200 år gammelt.
Chief Sequoyah: Like ovenfor President-treet står det massive og svært imponerende Chief Sequoyah. Dette treet er ett av de mest påfallende knudrete trærne i skogen.
Lincoln : Dette er den fjerde største tre med volum på 1 259 m³.
Franklin: Selv om det er det åttende største treet i verden, blir dette treet lett oversett, kanskje fordi det står blant mange andre store trær. Dette treet har en store brannskade på den ene siden og en meget stor diameter 9,2 m.
Monroe: Den tiende største treet i verden.
General Pershing: Nedre stammen er massiv, og den øverste med døde grener.
Column Tree : Om lag 91 m fra General Pershing er et annen stort mammuttre. Mangelen på grener gjør det til verdens fjortende største mammuttre.
Adams Tree: Fra ca 27 m er stammen svært uregelmessig. Toppen er en labyrint av grener
Cleveland Tree: Et av de 40 største mammuttrærne.
Washington Tree: Tidligere anslått å være verdens nest største tre. En brann i 2003 og påfølgende snøstorm i 2005 ødela det meste av stammen og reduserte størrelsen, og det er ikke lenger eksepsjonelt.
Hamilton: i Et stort tre med volum på 928,3 m³.
Near Ed: Et annet tre med en imponerende omkrets i bunnen, 24,2 meter. Det ble målt i 1997 og hadde da et anslått volum på 858,9 m³.
Hazelwood Tree: Et stort tre. I 1989 ble volumet målt til 1 025,9 m³. Selv om det ble redusert på grunn av lynnedslag i 2002, er det fortsatt i live.


== Galleri ==

		
		
		
		


== Eksterne lenker ==
National Park Service: Giant Forest Restoration Overview